[{"text_idx": "#000002", "text": "Mae ymgyrchwyr wedi ennill brwydr i rwystro fferm wynt \u00a352m rhag cael ei hadeiladu yn Abertawe."}, {"text_idx": "#000005", "text": "Roedd y cynllun yn dibynnu ar y cwmni yn ffeirio tir comin fel rhan o'r broses, ond mae Llywodraeth Cymru wedi gwrthod yr elfen yma o'r datblygiad. Dywedodd y cwmni fod penderfyniad y gweinidog yn \"siomedig a rhwystredig\"."}, {"text_idx": "#000006", "text": "Daeth yr Arolygiaeth Cynllunio, yn dilyn nifer o wrandawiadau yn Abertawe, i'r casgliad y byddai'r datblygiad yn golygu y byddai hawliau tramwyo hynafol a thir pori i ddefaid yn diflannu."}, {"text_idx": "#000008", "text": "Mae ymgyrchwyr o'r Gymdeithas Tir Agored wedi croesawu penderfyniad y gweinidog, gydag ysgrifennydd cyffredinol y gymdeithas, Kate Ashbrook, yn honni y byddai'r cynllun wedi golygu y byddai'r tir wedi cael \"ei ddiraddio a'i ddinistrio gan ddatblygiad diwydiannol\"."}, {"text_idx": "#000009", "text": "Ychwanegodd: \"Mae Mynydd y Gwair yn le arbennig ar stepen drws Abertawe, ble mae cerddwyr a marchogwyr gyda hawl i dramwyo ac i fwynhau'r rhyddid, yr awyr iach a'r golygfeydd godidog.\""}, {"text_idx": "#000010", "text": "Wrth ymateb i benderfyniad y gweinidog i wrthod y datblygiad, dywedodd llefarydd ar ran cwmni RWE Innogy UK: \"Mae'r ffaith fod y cais hwn wedi cael ei wrthod, er bod y cynllun yn cydymffurfio gyda pholisi Llywodraeth Cymru ar ynni adnewyddadwy a ffermydd gwynt ar y tir yn hynod o siomedig a rhwystredig."}, {"text_idx": "#000012", "text": "\"Fe fydd yn rhaid i ni adolygu'r rhesymau tu o\u0302l i'r penderfyniad gyda golwg i ail-gyflwyno cais Tir Comin, er mwyn diogelu'r manteision hyn i Gymru ac i'r amgylchedd ehangach.\""}, {"text_idx": "#000013", "text": "Prif StraeonBiliau dw\u0302r uwch o achos carthion yn afonydd CymruPublished2 awr yn o\u0302lEisteddfod Llangollen wedi 'diraddio' y GymraegPublished12 awr yn o\u0302lBachgen, 9, yn darganfod ffosil prin ar draethPublished2 awr yn o\u0302l"}, {"text_idx": "#000014", "text": "Biliau dw\u0302r uwch o achos carthion yn afonydd Cymru"}]